CELEX: C2007/183/75
Language: et
Date: 2007-08-04 00:00:00
Title: Kohtuasi T-211/07: 13. juunil 2007 esitatud hagi — AWWW versus Euroopa Elu- ja Töötingimuste Parandamise Fond

4.8.2007   
            
            
               ET
            
            
               Euroopa Liidu Teataja
            
            
               C 183/39
            
         13. juunil 2007 esitatud hagi — AWWW versus Euroopa Elu- ja Töötingimuste Parandamise Fond
   (Kohtuasi T-211/07)
   (2007/C 183/75)
   Kohtumenetluse keel: inglise
   Pooled
   
      Hageja: AWWW GmbH ArbeitsWelt — Working World (Göttingen, Saksamaa) (esindajad: advokaadid B. Schreier, M. Kappuhne)
   
      Kostja: Euroopa Elu- ja Töötingimuste Parandamise Fond
   Hageja nõuded
   
               —
            
            
               hankemenetluse tühistamine: kiirendatud piiratud menetlusega hanke teade No 2007/S 13-014125, mis käsitleb Euroopa Elu- ja Töötingimuste Parandamise Fondi töökvaliteedi ja tööhõive alast teavet ja analüüsi, töösuhteid ja ümberkorraldust Euroopa tasemel (ELT S 13, 19.1.2007)
            
         Väited ja peamised argumendid
   Hageja väidab, et kostja ei kasutanud eespool nimetatud hankemenetluse läbiviimise meetodit õiglaselt.
   Hageja väidab esiteks, et tema pakkumuse tagasilükkamise alused ei ole piisavalt põhjendatud. Eriti ilmneb see hagejale saadetud hindamislehe väljavõtetest, kus ei ole adekvaatselt selgitatud, miks leping sõlmiti teise pakkujaga.
   Teiseks kinnitab hageja, et kostja 15. mai 2007. aasta kirjas on vormivead, kuna hindamisaruande lisa B ei olnud allkirjastanud pakkumuste hindamiseks volitatud isikud.